ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
صارفین بغیر ہال مارک کے زیورات کی جانچ، ہال مارکنگ اور جانچ پڑتال کے مراکز میں کرا سکتے ہیں
سونے کے 4 زیورات تک کی جانچ 200 روپئے میں ہوگی، 5 یا اس سے زائد زیورات کی جانچ کی لاگت 45 روپئے فی زیور ہے
نئی دہلی، 11 مارچ 2022
لازمی ہال مارکنگ کے کامیاب نفاذ کے بعد ، جس کے تحت روزانہ 3 لاکھ سونے کے زیورات کی ایچ یو آئی ڈی کے ساتھ ہال مارکنگ کی جا رہی ہے ، بیورو آف انڈین اسٹینڈرڈس  نے عام صارف کے لیے بی آئی ایس کے ذریعہ تسلیم شدہ ہال مارکنگ اور جانچ پڑتال کے مراکز  میں سے کسی بھی مرکز میں غیر ہال مارک کے اپنے سونے کے زیور کے خالص ہونے کی جانچ کی سہولت فراہم کی ہے۔
اے ایچ سی عام صارفین کی جانب سے ترجیحی بنیاد پر سونے کے زیور کی جانچ کا عمل انجام دے گا اور صارف کو اس جانچ کی رپورٹ فراہم کرے گا۔ صارف کے لیے جاری کی جانے والی جانچ کی رپورٹ صارفین کو ان کے زیور کے خالص ہونے کے بارے میں یقین دہانی کرائے گی ، اس کے علاوہ یہ رپورٹ زیور کو فروخت کرنے کی صارف کی خواہش کی صورت میں بھی مددگار ثابت ہوگی۔
سونے کے چار زیورات تک کی جانچ کی لاگت200 روپئے ہے۔ 5 یا اس سے زیادہ زیورات کی جانچ کے لیے قیمت، فی زیور 45 روپئے ہے۔
صارف کے سونے کے زیور کی جانچ سے متعلق تفصیلی رہنما خطوط اور تسلیم شدہ جانچ پڑتال اور ہال مارکنگ کے مراکز کی فہرست کو بی آئی ایس کی ویب سائٹ، www.bis.gov.in ، کے ہوم پیج سے حاصل کیا جا سکتا ہے۔
صارف کے ذریعہ خریدے گئے ایچ یو آئی ڈی نمبر کے ساتھ ہال مارک سونے کے زیور کی صداقت اور اس کے خالص ہونے کی جانچ ، بی آئی ایس کیئر ایپ میں ’ویریفائی ایچ یو آئی ڈی‘ کا استعمال کرتے ہوئے بھی کی جا سکتی ہے۔ اسے پلے اسٹور سے ڈاؤن لوڈ کیا جا سکتا ہے۔
کامرس اور صنعت کی وزارتہ
ملک کے موجودہ ای کامرس ایکوسسٹم کو جمہوری بنانےکیلئے اوپن نیٹ ورک برائے ڈجیٹل کامر س بنایا گیا
او این ڈی سی ترقی کا ایک انجن ہے جس میں صنعت کی تعبیرنو کی مکمل صلاحیت ہے: جناب گوئل
نیٹ ورک پر فروخت کنندگان کی بڑی تعداد اواین ڈی سی کے اثر کا ایک ثبوت ہے: جناب گوئل
نیٹ ورک کے پہلے سال کی مشترکہ کامیابی کا جشن منانے کیلئے 80 سے زائد نیٹ ورک کے شرکاء نے او این ڈی سی ایلیویٹ میں شرکت کی
تجارت وصنعت ، امور صارفین ، خوراک اور سرکار ی نظام تقسیم اور ٹیکسٹائلز کے مرکزی وزیر جناب پیوش گوئل نے بنگلورو میں ’’او این ڈی سی ایلیویٹ‘‘ پروگرام سے ورچوئل طریقے سے خطاب کے دوران کہا کہ ملک کے موجودہ ای کامرس ایکوسسٹم کو جمہوری بنانے کیلئے اوپن نیٹ ورک برائے ڈجیٹل کامرس کو تیار کیا گیا ہے۔ جناب گوئل نے پروگرام کی صدارت کی اور کہاکہ او این ڈی سی ترقی کا ایک انجن ہے اور اس میں صنعت کی تعبیر نوکی مکمل صلاحیت ہے۔
وزیر موصوف نے کہا کہ نیٹ ورک پر فروخت کنندگان کی بڑی تعداد خود اواین ڈی سی کے اثر کی گواہ ہےکیونکہ ڈجیٹل صنعت کا دوبارہ تصور کیا جارہا ہے۔ جناب گوئل نے اوپن ہاؤس کے دوران نیٹ ورک کے تمام شرکاء کے ساتھ بات چیت کی ، ان کے آراء کو نوٹ کیا اور ہندوستان میں ڈجیٹل کامرس کو جمہوری بنانے کی ان کی کوششوں کو دوگنا کرنے کیلئے رہنمائی کی۔ وزیرموصوف نے شرکاء کے سوالوں کے جواب میں یہ بھی کہا کہ ’’او این ڈی سی میں شامل ہونے ولاے کسی بھی مارکیٹ پلیس کو سنجیدہ عزم کے ساتھ آنا چاہئے، نہ کہ برائے نام کیلئے۔ انہوں نے کہا کہ او این ڈی سی پر جب کوئی پلیٹ فارم آتا ہے تو اسے باہمی تعاون کے جذبے سے آنا چاہئے نہ کہ نیٹ ورک کی ترقی میں تعاون کے بغیر صرف نیٹ ورک سے فائدہ حاصل کرنے کیلئے آئیں۔
’’او این ڈی سی ایلیویٹ‘‘ نے اواین ڈی سی کے ایک سال مکمل ہونے پر جشن منایا اور نیٹ ورک کے شرکاء اور ایکوسسٹم کے معاونین کو یکجا کرکے باہمی ماحول کو فروغ دیا۔ یہ آج تک حاصل کی گئی کامیابیوں پر کھلے مباحثے کیلئے ایک پلیٹ فارم فراہم کرتا ہے اور او این ڈی سی کے مستقبل کے راستے کی تشکیل کیلئے غوروفکر کے سیشنز کا انعقاد کرتا ہے۔
اس پروگرام میں او این ڈی سی ایڈوائزری کونسل کے اراکین-دلیپ اسبے، سی ای او، این پی سی آئی، عادل زینل بھائی، چیئرمین صلاحیت سازی کمیشن اور جیکسے شاہ، چیئرمین ، قیو سی آئی نے بھی شرکت کی۔ باہمی بات چیت کے اس سیشن میں شرکاء کو اپنی تجاویز مشترک کرنے اور عزت مآب وزیر اور ایڈوائزری کونسل کے اراکین کی رہنمائی سے فائدہ اٹھانے کا موقع دیا۔
او این ڈی سی کے ایم ڈی اور سی ای او جناب ٹی۔کوشے نے کہا کہ او این ڈی سی نے اپنے کام کاج کا ایک سال مکمل کرلیا ہے ، مستقبل کی تیاری کرتے ہوئے اب تک حاصل کی گئی کامیابیوں پر نظر ڈالنے کا یہ ایک مثالی وقت ہے۔ انہوں نے کہا کہ پانچ شہروں سے 236 شہروں تک نیٹ ورک نےکاروباریوں کی متنوع شرکت کے ساتھ مسلسل ترقی کی ہے۔
گروپ نے گزشتہ سال حاصل کی گئی او این ڈی سی کی مختلف کامیابیوں پر بھی تبادلہ خیال کیا۔ 29 ستمبر 2022 کو بیٹا ٹیسٹنگ کے آغاز سے او این ڈی سی نے 36 ہزار فروخت کنندگان، 45 سے زائد نیٹ ورک کے شرکاء اور 8 سے زائد زمروں میں سبقت حاصل کی ہے جس میں ہفتہ وار اوسط 13 ہزار سے زائد ریٹیل آرڈس اور 36 ہزار سے زیادہ یومیہ موبیلٹی رائڈس شامل ہیں جبکہ لین دین یومیہ 25 ہزار رٹیل آرڈرس تک پہنچ گئی ہے۔ ورکشاپ میں او این ڈی سی سے پیدا کئے جارہے اثر پر بھی توجہ مرکوز کی گئی، خاص طور پر ایس ایچ جیز اور غیر ڈجیٹائزڈ فروخت کنندگان کے اثرات پر۔
بھارتی چناؤ کمیشن
مہاراشٹر قانون ساز اسمبلی کے اراکین  کے ذریعہ منتخب کئے جانے والے مہاراشٹر قانون ساز کونسل کے رکن کا ضمنی انتخاب
نئی دہلی، 3 جنوری 2020، مہاراشٹر قانون ساز اسمبلی کے اراکین  کے ذریعہ منتخب کئے جانے والے مہاراشٹر قانون ساز کونسل کے اراکین کی ایک نشست خالی ہے۔مہاراشٹر قانون ساز کونسل میں اس خالی نشست کی تفصیلات درج ذیل ہیں۔
|
|
نمبر شمار
|
|
رکن کا نام
|
|
انتخاب کی نوعیت
|
|
خالی نشست کی وجہ
|
|
مدت کار
|
|
1.
|
|
جناب منڈی، دھننجے پنڈت راؤ
|
|
اراکن اسمبلی  کے ذریعہ
|
|
مہاراشٹر قانون ساز اسمبلی کے لئے 24 اکتوبر 2019 کو  منتخب ہوگئے ۔
|
|
07.07.2022
2۔ الیکشن کمیشن نے مذکورہ خالی نشست کو پُر کرنے کے لئے متعلقہ قانون ساز اسمبلی کے اراکین کے ذریعہ مہاراشٹر قانون ساز کونسل کے رکن کا ضمنی انتخاب منعقد کرنے کا فیصلہ کیا ہے۔اس ضمنی انتخاب کا شیڈول درج ذیل ہے:
|
|
نمبر شمار
|
|
تفصیلات
|
|
تاریخ اور دن
|
|
-
|
|
نوٹی فکیشن کا اجرا
|
|
7 جنوری 2020 
|
|
-
|
|
کاغذات نامزدگی داخل کرنے کی آخری تاریخ
|
|
14 جنوری 2020 
|
|
-
|
|
کاغذات نامزدگی کی جانچ پڑتال
|
|
15 جنوری 2020 
|
|
-
|
|
امیدواری واپس لینے کی آخری تاریخ
|
|
17 جنوری 2020 
|
|
-
|
|
پولنگ کی تاریخ
|
|
24 جنوری 2020 
|
|
-
|
|
پولنگ کے اوقات
|
|
صبح 9 بجے سے لیکر شام 4 بجے تک
|
|
-
|
|
ووٹوں کی گنتی
|
|
24 جنوری 2020  شام پانچ بجے
|
|
-
|
|
وہ تاریخ جس سے قبل الیکشن کا عمل مکمل کرلیا جائے گا
|
|
28 جنوری 2020 
۔۔۔۔۔۔۔۔۔۔۔
Election Commission
U- 42
(Visitor Counter : 72
سٹرک ٹرانسپورٹ اور شاہراہوں کی وزارت
جناب نتن گڈکری نے ناگپور میں نیشنل ویوشری اینڈ اڈیپ  اسکیم کے تحت پروگرام کا انعقاد کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے مرکزی حکومت کی نیشنل ویوشری اینڈ اڈیپ  اسکیم کے تحت آج ناگپور میں بزرگ شہریوں اور معذور افراد کو مفت آلات اور سامان فراہم کیا۔
سال 2016 میں وزیر اعظم جناب نریندر مودی کی قیادت میں مرکزی حکومت کی جانب سے معذور افراد کے حقوق سے متعلق ایکٹ جاری کیا گیا تھا۔ اس سلسلے میں راشٹریہ ویوشری یوجنا کے تحت 27 فروری سے 23 اپریل 2022 تک بزرگ شہریوں اور معذور افراد کے لیے اسکریننگ کیمپس کا انعقاد کیا گیا، جس میں ناگپور شہر میں 28000 اور دیہی ناگپور میں 8000 لوگوں سمیت تقریباً 36000 لوگوں کی اسکریننگ کی گئی۔ ان سب کو آلات اور سامان تقسیم کئے جا رہے ہیں۔ ان تمام آلات اور سامان کی کل لاگت 34.83 کروڑ روپے ہے۔
ناگپور شہر کے تمام چھ اسمبلی حلقوں میں ان آلات کی تقسیم کے لیے پروگرام منعقد کیے جا رہے ہیں، آج  کو اسی سلسلے کا دوسرا پروگرام ہے۔ آج مشرقی ناگپور اسمبلی حلقہ کے 4549 مستفیدین کو کل 34130 آلات دیے گئے ہیں، جن کی مجموعی لاگت 4.82 کروڑ روپے سے زیادہ ہے۔
ان آلات کی 43 اقسام میں بنیادی طور پر ٹولز اور سامان مثلاً تھری وہیلر سائیکل ، وہیل چیئرز، واکنگ اسٹکس، ڈیجیٹل ہیئرنگ ایڈز، بصارت سے محروم افراد کے لیے اسکرین ریڈنگ کے ساتھ اسمارٹ فون، بریل کین  کے ساتھ مصنوعی بازو اور ٹانگیں شامل ہیں
۔۔۔۔۔۔۔۔۔۔۔
ش ح۔ا گ۔ن ا۔
U-9776
(Visitor Counter : 74
وزارت آیوش
آیوش کی وزارت نے ہندوستان میں طبی افادیت کی سیاحت کے فروغ کے لیے انڈیا ٹورازم ڈیولپمنٹ کارپوریشن  کے ساتھ مفاہمت نامے پر دستخط کیے
آئی ٹی ڈی سی کے ذریعہ چلائے جانے والے ہوٹلوں میں آیوش کی وزارت اور آئی ٹی ڈی سی آیوروید اور یوگا سنٹر کے قیام کی صورت نکالیں گے
آیوش کی وزارت اور آئی ٹی ڈی سی سیاحتی سرکٹس کی نشاندہی کریں گے جہاں طبی افادیت کی سیاحت کو فروغ دینے کی زبردست گنجائش ہے
آیوش کی وزارت نے حکومت ہند کی وزارت سیاحت کے انڈیا ٹورازم ڈیولپمنٹ کارپوریشن  کے ساتھ ایک مفاہمت نامے پر دستخط کیے ہیں جس کا مقصد آیوروید اور ادویات کے دیگر روایتی نظاموں میں طبی افادیت کی سیاحت کے فروغ کے لیے مل کر کام کرنا ہے۔
آیوش کی وزارت میں ڈائرکٹر ڈاکٹر ششی رنجن ودیارتھی اور آئی ٹی ڈی سی میں ڈائریکٹر  جناب پیوش تیواری نے آیوش کی وزارت کے خصوصی سکریٹری جناب پرمود کمار پاٹھک اور آیوش اور آئی ٹی ڈی سی کی وزارت کے دیگر سینئر افسران کی موجودگی میں مفاہمت نامے پر دستخط کیے۔
مفاہمت نامے کے مطابق آیوش کی وزارت آئی ٹی ڈی سی کے عہدیداروں کو آیوروید اور دیگر روایتی نظاموں میں طبی افادیت کی سیاحت کے بارے میں حساس بنانے کے لیے تربیت فراہم کرے گی۔ یہ ٹورسٹ سرکٹس کی نشاندہی کرے گی جہاں آیوروید اور ادویات کے دیگر روایتی نظاموں میں طبی افادیت کی سیاحت کو فروغ دینے اور آئی ٹی ڈی سی کو وقتاً فوقتاً تمام تکنیکی معلومات فراہم کرنے کی بہت گنجائش ہے۔
آیوش کی وزارت کی تجویز پر آئی ٹی ڈی سی سیاحتی مقامات میں ہندوستانی نظام طب کے تاریخی ورثے کے مقامات کو "نالج ٹورازم" کے تحت شامل کرے گا اور یہ ادارہ سیاحوں کے لیے مفید فلمیں/ادب تیار کر سکتا ہے۔ یہ آئی ٹی ڈی سی کے ذریعہ چلائے جانے والے ہوٹلوں میں آیوروید اور یوگا سنٹر کے قیام کی صورت نکالے گا اور باہمی تعاون سے حساسیت کی ورکشاپ کا اہتمام کرے گا۔
مفاہمت نامے پر عمل اور پیش رفت کی نگرانی آیوش کی وزارت اور آئی ٹی ڈی سی کے نمائندوں کی مشترکہ صدارت میں ایک مشترکہ ورکنگ گروپ  کرے گا۔
جے ڈبلیو جی ملائیشیا، سنگاپور اور تھائی لینڈ وغیرہ کی طرف سے اپنائے گئے بہترین طریقوں کی بھی نشاندہی کرے گا تاکہ وہ طبی افادیت کی سیاحت کے لیے ایک ترجیحی منزل بن سکے۔
ترواننت پورم میں جی20 انڈیا کی صدارت کی حال ہی میں ختم ہونے والی پہلی ہیلتھ ورکنگ گروپ میٹنگ میں کیرالہ کے جی20 کے مندوبین نے ہندوستان میں ایم وی ٹی کو فروغ دینے کے مواقع اور چیلنجوں پر غور کیا۔
طبی افادیت کی سیاحت میں حالیہ برسوں میں ہندوستان میں نمایاں اضافہ دیکھا گیا ہے۔ گلوبل ویلنس انسٹی ٹیوٹ  کی رپورٹ ’دی گلوبل ویلنس اکانومی: کووِڈ سے آگے کی تلاش‘ کے مطابق، عالمی فلاح و بہبود کی معیشت 9.9 فیصد سالانہ کی شرح سے ترقی کرے گی۔ آیوش پر مبنی صحت کی دیکھ بھال اور فلاح و بہبود کی معیشت میں 2025 تک 70 بلین ڈالر تک نمو کا اندازہ ہے۔
خواتین اور بچوں کی ترقیات کی وزارت
بچوں کے حقوق کے تحفظ کے لیے نگرانی کا طریقہ کار
خواتین اور بچوں کی ترقی کی وزارت جووینائل جسٹس  ایکٹ، 2015  کا انتظام کر رہی ہے جو بچوں کی حفاظت، سلامتی، وقار اور بہبود کو یقینی بنانے کے لیے بنیادی قانون سازی ہے۔ یہ ایکٹ دیکھ بھال اور تحفظ کے محتاج بچوں اور قانون سے متصادم بچوں کی دیکھ بھال، تحفظ، نشوونما، علاج اور دوبارہ سماجی انضمام کے ذریعہ ان کی بنیادی ضروریات کو پورا کرتے ہوئے تحفظ فراہم کرتا ہے۔ یہ بچے کے بہترین مفاد کو محفوظ بنانے کے لیے دیکھ بھال اور تحفظ کے معیارات کی وضاحت کرتا ہے۔
جے جے ایکٹ 2015  کے تحت بچوں کی بہبود سے متعلق کمیٹیوں کو ان کے بہترین مفاد کو مدنظر رکھتے ہوئے دیکھ بھال اور تحفظ کی ضرورت والے بچوں کے حوالے سے فیصلے کرنے کا اختیار دیا گیا ہے۔ انہیں چائلڈ کیئر انسٹی ٹیوشن کے کام کی نگرانی کرنے کا بھی حکم دیا گیا ہے۔ اسی طرح، جووینائل جسٹس بورڈ کو قانون سے متصادم بچوں کی بہبود کے بارے میں فیصلے کرنے کا اختیار حاصل ہے۔ قومی اور ریاستی سطح پر، جے جے ایکٹ ایکٹ ،بچوں کے حقوق کے تحفظ کے لیے قومی/ریاستی کمیشن کو ایکٹ  کے نفاذ کی نگرانی کا اختیار فراہم کرتا ہے ۔
وزارت مرکزی طور پر اسپانسر شدہ اسکیم کو نافذ کر رہی ہے یعنی "مشن وتسلیہ"  اسکیم) جس کے تحت مشکل حالات میں بچوں کے لیے خدمات کی فراہمی کے لیے ریاستی اور مرکز کے زیر انتظام حکومتوں کو پہلے سے طے شدہ لاگت کے اشتراک کے مطابق مدد اور مالی امداد فراہم کی جاتی ہے۔ مشن وتسالیہ اسکیم کے تحت قائم چائلڈ کیئر انسٹی ٹیوشن عمر کے لحاظ سے مناسب تعلیم، پیشہ ورانہ تربیت تک رسائی، تفریح، صحت کی دیکھ بھال، مشاورت وغیرہ کی حمایت کرتے ہیں۔ اسکیم کے رہنما خطوط کے مطابق، 4000/- روپے کی رقم ۔ نگہداشت اور تحفظ کی ضرورت کے پیش نظر بچوں کی غیر ادارہ جاتی نگہداشت کے لیے فی مہینہ فی بچہ دستیاب ہے اور چائلڈ کیئر انسٹی ٹیوشن میں رہنے والے بچوں کے لیےماہانہ 3000/- روپے کی دیکھ بھال کرنے کی مالی امداد کا انتظام ہے۔
اقلیتی امور کی مرکزی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری جواب میں یہ جانکاری دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
1515
(Visitor Counter : 116
سٹرک ٹرانسپورٹ اور شاہراہوں کی وزارت
جناب نتن گڈکری نے اتر پردیش کے میرٹھ اور مظفر نگر میں 9119 کروڑ روپے کے 240 کلومیٹر طویل قومی شاہراہ کے پروجیکٹوں کا افتتاح کیا اور سنگ بنیاد رکھا
جناب گڈکری نے 6 لین والی ایسٹرن پیریفرل ایکسپریس وے پر پہلا انٹلی جینٹ ٹرانسپورٹ سسٹم  لانچ کیا
نئی دہلی۔ 23 دسمبر سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج اتر پردیش کے میرٹھ اور مظفر نگر میں 9119 کروڑ روپے کے 240 کلومیٹر طویل قومی شاہراہ پروجیکٹوں کا افتتاح کیا اور سنگ بنیاد رکھا۔
میرٹھ میں کل 8,364 کروڑ روپے کی لاگت سے 6 نیشنل ہائی وے پروجیکٹوں کا افتتاح اور سنگ بنیاد رکھتے ہوئے جناب گڈکری نے کہا کہ ان پروجیکٹوں سے علاقے کے کسانوں کے لیے اپنی فصلوں کو منڈی تک لے جانا آسان ہو جائے گا، جس سے ان کی اقتصادی ترقی ہوگی۔ انہوں نے کہا کہ صنعت کا ایک بڑا مرکز ہونے کی وجہ سے یہ نئی شاہراہیں میرٹھ کو ترقی کی نئی راہ پر گامزن کریں گی۔
مظفر نگر میں 755 کروڑ روپے کے 3 نیشنل ہائی وے پروجیکٹوں کا سنگ بنیاد رکھنے اور افتتاح کے موقع پر اجتماع سے خطاب کرتے ہوئے جناب گڈکری نے معاشی خوشحالی کے لیے ٹیکنالوجی اور تحقیق کا فائدہ اٹھا کر کسانوں کی فلاح و بہبود پر زور دیا۔ انہوں نے مجموعی ترقی، خودانحصاریت اور پائیدار ترقی کے لیے ایتھنول، ہائیڈروجن اور دیگرحیاتیاتی ایندھن کی اہمیت پر زور دیا۔
جناب گڈکری نے غازی آباد کے ڈاسنا میں 6 لین والی ایسٹرن پیریفرل ایکسپریس وے پر پہلا انٹیلی جینٹ ٹرانسپورٹ سسٹم  بھی لانچ کیا۔ وزیر موصوف نے کہا کہ اس انقلابی جدید ٹیکنالوجی سے ٹریفک کے مسائل کو کم کرکے، بنیادی ڈھانچے کے موثر استعمال اور صارفین کو پیشگی معلومات بہم پہنچا کراور سفر کے اوقات میں کمی کے ساتھ آمد و رفت کی کارکردگی میں بہتری آئے گی نیز مسافروں کی حفاظت اور سہولت میں بھی اضافہ ہوگا۔
جناب گڈکری نے چپیانہ، گوتم بدھ نگر میں ریل اوور برج پروجیکٹ کا بھی معائنہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14737
(Visitor Counter : 139
زراعت اور کاشتکاروں کی فلاح و بہبود کی وزارت
خریف کی فصلوں کے لئے بوائی کا رقبہ پچھلے سال کی اسی مدت کے مقابلے 8.56 فی صد زیادہ رہا
چاول اور تلہن کی بوائی کے رقبے میں قابلِ قدر اضافہ
نئی دلّی ،22 اگست / ملک میں 21 اگست ، 2020 ء تک خریف کی فصلوں کے لئے 1062.93 لاکھ ہیکٹیئر رقبے پر بوائی کی گئی ہے ، جب کہ پچھلے سال 979.15 لاکھ ہیکٹیئر رقبے پر بوائی کی گئی تھی ۔ اس طرح پچھلے سال کی اسی مدت کے مقابلے ، اس سال 8.56 فی صد زیادہ بوائی کی گئی ہے ۔ خریف کی فصلوں کے لئے رقبے پر کی گئی بوائی مندرجہ ذیل ہے :
چاول : 378.32 لاکھ ہیکٹیئر پر بوائی کی گئی ، جب کہ پچھلے سال اسی مدت میں 338.65 لاکھ ہیکٹیئر رقبے پر بوائی کی گئی تھی ۔ رقبے میں 11.71 فی صد کا اضافہ درج کیا گیا ۔
دالیں : پچھلے سال 124.15 لاکھ ہیکٹیئر پر بوائی کی گئی تھی ، جب کہ اس سال 132.56 لاکھ ہیکٹیئر پر بوائی کی گئی یعنی 6.77 فی صد کا اضافہ ہوا۔
موٹا اناج : 174.06 لاکھ ہیکٹیئر پر بوائی کی گئی ، جب کہ پچھلے سال 166.80 لاکھ ہیکٹیئر رقبے پر بوائی کی گئی تھی ۔ اس طرح 4.35 فی صد کا اضافہ ہوا ۔
تلہن : 191.14 لاکھ ہیکٹیئر پر بوائی کی گئی ، جب کہ پچھلے سال 167.53 لاکھ ہیکٹیئر پر بوائی کی گئی تھی ۔ یعنی بوائی کے رقبے میں 14.09 فی صد کا اضافہ ہوا ۔
گنا : اس سال 52.19 لاکھ ہیکٹیئر پر بوائی ہوئی ، جب کہ پچھلے سال اسی مدت میں 51.62 لاکھ ہیکٹیئر پر بوائی کی گئی تھی ، اس طرح 1.10 فی صد کا اضافہ درج کیا گیا ۔
کپاس : پچھلے سال 123.54 لاکھ ہیکٹیئر رقبے پر بوائی کی گئی تھی ، جب کہ اس سال 127.69 لاکھ ہیکٹیئر رقبے پر بوائی کی گئی ۔ اس طرح 3.36 فی صد کا اضافہ ہوا ۔
جوٹ اور میستا : پچھلے سال 6.86 لاکھ ہیکٹیئر پر بوائی کی گئی تھی ، جب کہ اس سال 6.97 لاکھ ہیکٹیئر پر بوائی کی گئی ہے ۔ اس طرح 1.68 فی صد کا اضافہ ہوا ہے ۔
خریف کی فصلوں کی بوائی پر ابھی تک کووڈ – 19 کا کوئی اثر نظر نہیں آتا ۔
20 اگست ، 2020 ء تک ملک میں 663.0 ایم ایم بارش ریکارڈ کی گئی ، جب کہ معمول کی بارش 628.3 ایم ایم ہوتی ہے ۔ اس طرح یکم جون ، 2020 ء سے 20 اگست ، 2020 ء تک بارش میں 6 فی صد کا اضافہ ہوا ہے ۔ مرکزی آبی کمیشن کی رپورٹ کے مطابق ملک کے 123 آبی ذخائر میں اِس وقت 90 فی صد پانی دستیاب ہے ، جو پچھلے سال کے برابر اور پچھلے 10 سال کے اوسط کا 107 فی صد ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4732
(Visitor Counter : 135
سائنس اور ٹیکنالوجی کی وزارت
دیسی اور روایتی ٹکنالوجیوں کو فروغ دینے کے لئے ایس ٹی آئی پی 2020 سے متعلق اتراکھنڈ اسٹیٹ سطح کی کنسلٹیشن میٹ کا اہتمام
اتراکھنڈ کے وزیر اعلیٰ جناب تریویندر سنگھ راوت نے زور دیا ہے کہ سائنس ٹکنالوجی اور اختراعی پالیسی 2020  کو ہر ریاست کی روایتی اور دیسی ٹکنالوجیوں کو فروغ دینا چاہئے اور نئی جدید دور کی اختراعات کے ساتھ ان کی حمایت کرنا چاہئے۔ انہوں نے یہ بات نیشنل سائنس ٹکنالوجی اور اختراعی پالیسی 2020  سے متعلق اتراکھنڈ ریاستی سطح کے کنسلٹیشن میٹ کے لئے ایک پیغام میں کہی۔
اتراکھنڈ کے وزیر اعلیٰ نے، وزیر اعلیٰ کے سائنس اور ٹکنالوجی کے مشیر پروفیسر نریندر سنگھ کے ذریعے ایک پیغام میں کہا کہ اختراعات کے ساتھ دیہی ٹکنالوجیوں کو آگے بڑھانا ، دیہی علاقوں میں معیشت کو فروغ دینا، مقامی سطح پر ٹکنالوجی اور اختراع کے تعاون سے دیہات پر مبنی معیشت تشکیل دینے سے قومی معیشت کو فروغ ملے گا اور ملک کو خود کفیل بنائے گا۔
نیشنل سائنس وٹکنالوجی اور اختراعی پالیسی 2020 سے متعلق ریاستی سطح کی کنسلٹیشن میٹ  کا اہتمام ورچوئل موڈ میں 11 اکتوبر 2020 کو دیو بھومی وگیان سمیتی اتراکھنڈ اسٹیٹ یونٹ آف وج نانا بھارتی  کی طرف سے کیاگیا۔یہ کنسلٹیشن میٹ ، نیو سائنس، ٹکنالوجی اور اختراع پالیسی 2020 کے لئے مشاورتی عمل کو نمایاں کرنے کے حصے کے طور پر منعقد کی گئی تھی۔ یہ پالیسی تشکیل دی جارہی ہے۔
پروفیسر نریندر سنگھ نے باگیشوری چرخا اور بوہا گھاٹ کداہی کے بارے میں بھی بات کی جو اختراعات کی مدد سے ان دیہی ٹکنالوجیوں کو تبدیل کرکے دیہی عوام کے لئے روزی روٹی کے اہم وسیلے بن گئی ہیں۔ انہوں نے نئے دور کی اختراعی ٹکنالوجی کے ساتھ روایتی ٹکنالوجیوں اور افرادی قوت کو مکمل کرنے کی ضرورت پر زور دیا، تاکہ ریاستوں کے مخصوص مسائل کو حل کیا جاسکے اور اسکل  ورک فورس تیار کی جاسکے۔
ایس ٹی آئی پی-ڈی ایس ٹی کے مشیر اور سربراہ ڈاکٹر اکھلیش گپتا نے اس پالیسی کی اہم خصوصیات کو اجاگر کیا۔ انہوں نے بڑے سماجی اقتصادی بہبود کے لئے حکومت، صنعت اور تعلیم کے ٹرپل  ہیلکس اسٹرکچر کو آگے لے جانے پر زور دیا اور قومی ایس ٹی آئی ایکو سسٹم اور پالیسی تشکیل میں ریاستوں کے رول پر زور دیا۔
ون جانا بھارتی کے قومی آرگنائزنگ سکریٹری جینت سہاسرا بدھے نے پالیسی ڈرافٹنگ عمل میں معلومات کے طور پر تمام شراکت داروں کے خیالات کو ایک ساتھ لانے کے لئے سائنس وٹکنالوجی اور اختراعی پالیسی سکریٹریٹ خصوصاً ڈاکٹر اکھلیش گپتا کی ستائش کی۔
اتراکھنڈ ایس اینڈ ٹی کونسل  دہرا دون کے ڈی جی ڈاکٹر راجندر ڈوبھال نے تجویز کیا کہ ایس ٹی آئی پی 2020 کو اسٹیٹ ایس اینڈ ٹی کونسلز کے ذریعے ریاستوں میں معیاری انسانی وسائل پیدا کرنے پر توجہ دینی چاہئے۔ تعلیمی اور صنعتی اشتراک کی حوصلہ افزائی کے لئے بین وزارتی اعلیٰ اختیاری کمیٹیاں تشکیل دینا چاہئے۔اور سینٹرل وریاستی یونیورسٹیوں کے ساتھ ساتھ لیباریٹریوں میں نیٹ ورکنگ اور تال میل کو یقینی بنانا چاہئے۔ریاستی سطح کے کنسلٹیشن میٹ میں بڑی تعداد میں ماہرین اور مفکرین نے شرکت کی۔
اس میٹ کا اہتمام ڈاکٹر کے ڈی پروہت  اور وی آئی بی ایچ اے اتراکھنڈ کے سکریٹری ڈاکٹر ہیم وتی نندن کی رہنمائی میں کیاگیا تھا۔
...............................................................
م ن، ح ا، ع ر
U-6303
(Visitor Counter : 65
الیکٹرانکس اور اطلاعات تکنالوجی کی وزارت
یو آئی ڈی اے آئی نے تصدیق کرنے والے اداروں سے اپیل کی کہ وہ آدھار یوزج ہائجین پر عمل کریں
یونیک آئیڈینٹی فکیشن اتھارٹی آف انڈیا  نے آف لائن تصدیق چاہنے والے اداروں  کے لیے رہنما خطوط کا ایک سیٹ جاری کیا ہے جس میں کئی یوزج ہائیجین کے مسائل، یوزر کی سطح پر بہتر حفاظتی طریقہ کار، اور آدھار کو قانونی مقاصد کے لئے رضاکارانہ طریقے سے استعمال کرتے وقت باشندوں کے اعتماد میں مزید اضافے کے طریقوں پر روشنی ڈالی گئی ہے۔
اداروں کو بتایا گیا ہے کہ وہ آدھار نمبر رکھنے والے کی واضح رضامندی کے بعد آدھار کی تصدیق کریں۔ ان اداروں کو باشدنوں کے ساتھ شائستہ برتاؤ کرنے اور آف لائن تصدیق کرتے وقت ان کے آدھار کی حفاظت اور رازداری کے بارے میں یقین دلانے کی ضرورت ہے۔
اداروں کو یو آئی ڈی اے آئی یا اس کی کسی دوسری قانونی ایجنسی کے ذریعہ مستقبل کے کسی بھی آڈٹ کے لیے باشندوں سے موصول ہونے والی واضح رضامندی کا لاگ/ریکارڈ برقرار رکھنا چاہیے۔
یو آئی ڈی اے آئی نے او وی ایس ایز سے یہ بھی کہا ہے کہ وہ شناخت کے ثبوت کے طور پر آدھار کو مادی یا الیکٹرانک شکل میں قبول کرنے کے بجائے آدھار کی چاروں شکلوں پر موجود کیوآر کوڈ کے ذریعے آدھار کی تصدیق کریں۔
آف لائن تصدیق یو آئی ڈی اے آئی کے مرکزی شناختی ڈیٹا ریپوزٹری سے جڑے بغیر، مقامی طور پر شناخت کی تصدیق اور کے وائی سی کے عمل کو انجام دینے کے لیے آدھار کا استعمال ہے۔ کسی قانونی مقصد کے لیے آدھار نمبر رکھنے والے کی آف لائن تصدیق کرنے والی تنظیموں کو او وی ایس ایز کہا جاتا ہے۔
اداروں سے اپیل کی گئی ہے کہ وہ اس بات کو یقینی بنائیں کہ کسی بھی باشندے کو آدھار کی آف لائن تصدیق سے انکار کرنے یا تصدیق کرانے کے قابل نہ ہونے کی صورت میں کوئی بھی خدمت فراہم کرانے سے انکار نہ کیا جائے، بشرطیکہ باشندہ دیگر قابل عمل متبادلات کے ذریعے اپنی شناخت کرا سکتا ہو۔ اس بات پر زور دیا گیا ہے کہ او وی ایس ایز کو خدمات فراہم کرانے کے لیے باشندوں کو آدھار کے علاوہ شناخت کے قابل عمل متبادل ذرائع فراہم کرنے کی ضرورت ہے۔
یو آئی ڈی اے آئی نے او وی ایس ایز کو مطلع کیا ہے کہ آدھار کی آف لائن تصدیق کرنے کے بعد تصدیق کرنے والے اداروں کو عام طور پر باشندے کا آدھار نمبر جمع، استعمال یا محفوظ نہیں کرنا چاہیے۔ تصدیق کے بعد، اگر او وی ایس ای کو کسی بھی وجہ سے آدھار کی ایک کاپی کو محفوظ کرنے کے لیے ضرورت محسوس ہوتی ہے تو او وی ایس ای کو یہ یقینی بنانا چاہیے کہ آدھار نمبر ترمیم شدہ/ماسڈ اور ناقابل واپسی رہے۔
کسی بھی آدھار کی تصدیق ایم آدھار ایپ، یا آدھار کیو آر کوڈ اسکینر کے ذریعے آدھار کی تمام شکلوں  پر دستیاب کو آر کوڈ کا استعمال کرتے ہوئے کی جا سکتی ہے۔ آدھار دستاویزات میں چھیڑ چھاڑ کا پتہ آف لائن تصدیق سے لگایا جا سکتا ہے، اور چھیڑ چھاڑ قابل سزا جرم ہے اور آدھار ایکٹ کی دفعہ 35 کے تحت قابل جرمانہ ہے۔
اگر وہ معلومات کے کسی غلط استعمال کو دیکھتے ہیں تو تصدیق کرنے والے اداروں کو 72 گھنٹوں کے اندر یو آئی ڈی اے آئی اور متعلق باشندے کو مطلع کرنے کی ضرورت ہے۔ یو آئی ڈی اے آئی نے او وی ایس ایز کو خبردار کیا ہے کہ وہ کسی دوسرے ادارے یا شخص کی جانب سے آف لائن تصدیق نہ کرائیں اور آدھار کے غلط استعمال سے متعلق کسی بھی تحقیقات کے معاملے میں اتھارٹی یا قانون نافذ کرنے والی ایجنسیوں کے ساتھ مکمل تعاون کو یقینی بنائیں۔
۔۔۔۔۔۔۔۔۔۔۔
ش ح۔ا گ۔ن ا۔
U-298
(Visitor Counter : 94
امور داخلہ کی وزارت
ویزا اور سفر سے متعلق پابندیوں میں سلسلہ وار رعایت
نئی دہلی، 22 اکتوبر2020: کووڈ۔19 وبائی امراض سے پیدا ہوئی صورتحال کے مدنظر حکومت ہند نے فروری 2020 سے ہی بین الاقوامی مسافروں کی آمدورفت پر پابندی لگانے کے لئےمتعدد قدم اٹھائے تھے ۔
حکومت نے اب بھارت آنے والے یا یہاں سے باہر جانے والے غیرملکی شہریوں اور ہندوستانی شہریوں کی متعدد کٹیگری کے لئے ویزا اور سفر سے متعلق پابندیوں میں سلسلہ وار رعایت دینے کا فیصلہ کیا ہے۔ اسی لئے تمام او سی آئی اور پی آئی او کارڈ ہولڈرس اور کسی بھی مقصد سے بھارت آنے والے غیرملکی شہریوں ، سیاحتی ویزا کو چھوڑ کر ، کو مجاز ہوائی اڈوں اور سمندری بندرگاہوں کے ایمی گریشن چیک پوسٹ کے ذریعہ ہوائی یا آبی راستے سے بھارت میں داخل ہونے کی اجازت دینے کا فیصلہ کیا گیا ہے۔ اس میں وندے بھارت مشن کے تحت چلنے والی پروازیں ، ایئرٹرانسپورٹ ببل انتظامات یا شہری ہوابازی کی وزارت کی اجازت سے چلائے جانے والے نان شیڈیول کمرشیئل فلائٹس شامل ہیں۔ تاہم ایسے تمام مسافروں کو کوارنٹائن اور دیگر ہیلتھ /کووڈ ۔19 معاملوں سے متعلق صحت اور خاندانی بہبود کی وزارت کی رہنما ہدایات پر سختی سے عمل کرنا ہوگا۔
اس سلسلے وار رعایت کے تحت حکومت ہند نے تمام موجودہ ویزا  کو فوری اثر سے بحال کرنے کا فیصلہ کیا ہے۔ اگر ویزا کی مدت ختم ہوچکی ہے تو متعلقہ ہندوستانی مشن /پوسٹ سے مناسب کٹیگری کے تحت نیا ویزا حاصل کیا جاسکتا ہے۔ غیرملکی شہری جو طبی علاج کے لئے ہندوستان کا دورہ کرنا چاہتے ہیں وہ اپنے میڈیکل اٹینڈنٹ سمیت میڈیکل ویزا کے لئے درخواست دے سکتے ہیں۔ لہذا یہ فیصلہ غیرملکی شہریوں کو تجارت ، کانفرنس ، روزگار ، تعلیم ، تحقیق ، طبی مقاصد وغیرہ جیسے متعدد مقاصد کے لئے بھارت آنے کی سہولت عطا کرے گا۔